|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 18** | ОДЕЉЕЊЕ**:** | ДАТУМ**:** |
| Наставна тема: | СРПСКЕ ДРЖАВЕ И НАРОД ДО СРЕДИНЕ XIX ВЕКА | |
| Наставна јединица: | СРБИ ПОД ТУЂИНСКОМ ВЛАШЋУ КРАЈЕМ XVIII И ПОЧЕТКОМ XIX ВЕКА | |
| Тип часа: | Обрада | |
| Циљ часа: | Усвајање знања о положају Срба у Хабзбуршкој монархији и Османском царству | |
| Очекивани исходи: | На крају часа ученици ће бити у стању да:   * објасне какав је био положај и живот Срба у Хабзбуршкој монархији и Османском царству * уоче разлике у положају Срба у ове две државе * покажу на карти границе и простор ових држава као и просторе насељене Србима * разумеју улогу и значај важних личности из културног живота Срба у Хабзбуршкој монархији и Османском царстрву * опишу улогу православне цркве и црквено-народних сабора | |
| Облик рада: | Фронтални, групни рад | |
| Наставне методе: | Монолошко-дијалошка, демонстративна и текстуална метода | |
| Наставна средства: | Уџбеник, табла, зидна географска карта Европе | |
| Међупредметне компетенције: | Компетенција за учење, комуникација, сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (10 минута):**  Наставник на таблу лепи ленту знања у коју су претходног часа ученици унели очекиване оцене на тесту знања, а затим дели оцењене тестове. Заједнички кратко анализирају резултате, дискутују, процењују шта им је било најтеже, а шта најлакше и упоређују очекиване оцене са оним које су добили на тесту.  **Главни део (25 минута):**  Наставник најављује нову тему и пише назив наставне јединице на табли.  Саопштава да је српски народ од османских освајања у XV веку, живео на просторима три државе: Хабзбуршке монархије, Млетачке републике и Османског царства. Срби који су живели јужно од Саве и Дунава били су у саставу Османског царства, а северно у Хабзбуршкој монархији. Живот Срба јужно од Саве и Дунава био је тежак, због феудалне заосталости Османлија, док су Срби северно од ових река показивали убрзан културни напредак, због модерних реформи аустријских владара.  Наставник показује на зидној географској карти Европе просторе насељене Србима, као и територију Хабзбуршке монархије и Османског царства.  Наставник наглашава разлике у положају и животу Срба у ове две државе, описује укратко буне Срба под османском влашћу и укидање Пећке патријаршије, као и Темишварски сабор, његове одлуке, културне институције и важне личности код Срба у Хабзбуршкој монархији.  Наставник дели ученике на 4 групе, по 2 групе имају исте задатке, како би могли да упореде решења:  **Прва и друга група** из одељка *„Срби у Хабзбуршкој монархији крајем XVIII и у првој половини XIX века“* треба да напишу у свеске најбитније о одлукама Темишварског сабора, културним институцијама и важним личностима код Срба у Хабзбуршкој монархији.  **Трећа и четврта** **група** из одељка *„Срби у Османском царству уочи Српске револуције“* треба да напишу у свеске значај и најосновније податке о Јанчићевој и Градашчевићевој буни и укидању Пећке патријаршије.  Наставник води рачуна да групе које имају исти задатак седе одвојено и да током израде задатка не сарађују; групе ученика користећи текст лекције у уџбенику, раде на задатку, а наставник прати њихов рад.  Након што заврше рад представник прве групе чита записано, а ученици који су у другој групи проверавају своје одговоре, упоређују своја решења са решењима прве групе и евентуално допуњују. Остали ученици слушају и прате њихов рад.  Затим представник треће групе чита записано, а четврта група проверава и упоређује своје одговоре са њиховим и допуњује по потреби. Остали ученици слушају.  **Завршни део (10 минута):**  Наставник ученицима поставља питање:   * Колико се живот Срба разликовао у ове две државе и због чега?   Ученици одговарају, а наставник их подстиче да искажу своје мишљење. Затим позива три ученика да прочитају по један кључни појам који се налази на крају лекције. Похваљује и оцењује најуспешније ученике и најављује за следећи час утврђивање ове наставне јединице. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |