|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 19** | ОДЕЉЕЊЕ**:** | ДАТУМ**:** |
| Наставна тема: | СРПСКЕ ДРЖАВЕ И НАРОД ДО СРЕДИНЕ XIX ВЕКА | |
| Наставна јединица: | СРБИ ПОД ТУЂИНСКОМ ВЛАШЋУ КРАЈЕМ XVIII И ПОЧЕТКОМ XIX ВЕКА | |
| Тип часа: | Утврђивање | |
| Циљ часа: | Утврђивање знања о положају Срба у Хабзбуршкој монархији и Османском царству | |
| Очекивани исходи: | На крају часа ученици ће бити у стању да:   * објасне какав је био положај и живот Срба у Хабзбуршкој монархији и Османском царстрву * уоче разлике у положају Срба у ове две државе * покажу на карти границе и простор ових држава као и просторе насељене Србима * разумеју улогу и значај важних личности из културног живота Срба * опишу улогу православне цркве и црквено-народних сабора | |
| Облик рада: | Фронтални, групни и рад у пару | |
| Наставне методе: | Монолошко-дијалошка метода, рад на тексту | |
| Наставна средства: | Уџбеник, табла, пројектор, компјутер | |
| Међупредметне компетенције: | Компетенција за учење, комуникација , сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник најављује утврђивање наставне јединице која је обрађена прошлог часа. Пројектује на табли задатке за групе са објашњеним захтевима са претходног часа. На овом часу ученици из прве и друге групе добијају задатак који је на претходном часу радила трећа и четврта група и обрнуто.  **Пројекција на табли група са задацима од претходног часа:**  **Прва и друга** група из одељка „Срби у Хабзбуршкој монархији крајем XVIII и у првој половини XIX века“ треба да напишу у свеске најбитније о одлукама Темишварског сабора, културним институцијама и важним личностима код Срба у Хабзбуршкој монархији.  **Трећа и четврта** из одељка „Срби у Османском царству уочи Српске револуције“ да напишу у свеске значај и најосновније податке о Јанчићевој и Градашчевићевој буни и укидању Пећке патријаршије.  **Главни део (35 минута):**  Ученици формирају нове групе по упутству наставника и добијају нови задатак: сваки ученик у групи пише у свеску по 5 питања која почињу са упитним речима: ***Када? Где? Ко? Шта? Како? Зашто?*** Око формулације питања договарају се на нивоу групе и сваки ученик у групи пише иста питања која су заједнички осмислили. Наставник прати рад група и проверава да ли су питања јасно формулисана. Прати време предвиђено за ову активност (око 10 минута).  Наставник затим формира парове ученика, приближно истог нивоа знања: сваки ученик из прве и друге групе добија свог пара из треће и четврте групе. Формирани парови ученика седају заједно у исту клупу, размењују свеске и пишу одговоре на постављена питања. Наставник прати рад парова ученика, као и време предвиђено за ову активност (око 10 минута).  Ученици свеске враћају власницима, који оцењују написане одговоре. Наставник проверу знања врши фронтално, позива ученике да прочитају своја питања и написане одговоре свог пара. Прати и коментарише колико су ученици реални у процени знања својих другова, вреднује активности ученика, а најбоље ученике похваљује.  **Завршни део (5 минута):**  Наставник позива ученике који се нису довољно снашли у формулацији питања и давању одговора да усмено и сажето одговоре на питања у одељку *„Провери своје знање“* на страни 61 у уџбенику. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |