|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 46** | ОДЕЉЕЊЕ**:** | ДАТУМ**:** |
| Наставна тема: | СРПСКЕ ДРЖАВЕ И НАРОД У ДРУГОЈ ПОЛОВИНИ XIX ВЕКА | |
| Наставна јединица: | НЕЗАВИСНА СРБИЈА ЗА ВРЕМЕ КРАЉА МИЛАНА И СРБИЈА У ВРЕМЕ КРАЉА АЛЕКСАНДРА ОБРЕНОВИЋА | |
| Тип часа: | Утврђивање | |
| Циљ часа: | Утврђивање знања о друштвеним и политичким приликама у Србији за време краља Милана и његовог сина краља Александра Обреновића | |
| Очекивани исходи: | На крају часа ученици ће бити у стању да:   * објасне Тајну конвенцију и значај проглашења Kраљевине Србије * објасне настанак политичких странака и Тимочку буну * опишу ток и последице српско-бугарског рата * објасне разлоге Миланове абдикације * опишу развој привреде и друштва у Kраљевини Србији * дефинишу појмове државни удар, криза парламентаризма, ивањдански атентат * опишу Александрове породичне односе, женидбу и незадовољство народа * објасне карактеристике унутрашње политике краља Александра * објасне циљ спољне политике краља Александра * разумеју и објасне Мајски преврат | |
| Облик рада: | Фронтални, групни и индивидуални рад | |
| Наставне методе: | Монолошко-дијалошка метода | |
| Наставна средства: | Уџбеник, табла | |
| Међупредметне компетенције | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (10 минута):**  Наставник истиче циљ часа, бира 2 дечака и 2 девојчице и њима даје задатак: они представљају краља Александра, његовог оца краља Милана, краљицу Драгу и краљицу Наталију. Одговарају на питања ученика у првом лицу, из улоге личности коју представљају.  Остале ученике наставник дели у 3 групе и они су новинари, који интервјуишу краљеве Милана и Александра, а у одговарању им пружају помоћ њихове жене, краљице.  1. група новинара осмишља и записује у свеску неколико питања у вези породичног живота  2. група новинара осмишља и записује у свеску неколико питања у вези са унутрашњом политиком  3. група новинара осмишља и записује у свеску неколико питања у вези са спољном политиком.  Наставник наглашава да могу користити занимљиве информације из серије *Крај династије Обреновић,* коју су погледали за домаћи задатак.  **Главни део (30 минута):**  Ученици – новинари пишу питања, наставник обилази и контролише, даје сугестије. Кад све групе напишу по 3 – 4 питања интервју почиње. Новинари постављају питања редом, по групама, а ученици који су добили улоге краљева, одговарају на питања новинара. У давању одговора помажу и краљице, Наталија и Драга. Наставник прати, усмерава и даје сугестије, по потреби.  **Завршни део (5 минута):**  Наставник пита ученике колико им се допао овакав начин утврђивања и новинаре да ли су задовољни одговорима.  Ученици коментаришу овакав начин утврђивања лекције, износе предности и недостатке. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |