|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 51** | ОДЕЉЕЊЕ**:** | ДАТУМ**:** |
| Наставна тема: | ЕВРОПА, СВЕТ И СРБИЈА НА ПОЧЕТКУ XX ВЕКА | |
| Наставна јединица: | МЕЂУНАРОДНИ ОДНОСИ НА ПОЧЕТКУ XX ВЕКА | |
| Тип часа: | Обрада | |
| Циљ часа: | Стицање знања о међународним односима на почетку XX века и борби великих сила за колоније | |
| Очекивани исходи: | На крају часа ученици ће бити у стању да:   * објасне друштвене и политичке карактеристике великих сила као и њихове сукобе у Азији, * објасне колонијалну поделу Африке, * дефинишу специфичне појмове - мароканска криза, либијски рат, младотурска револуција, * наведу кризе у Европи почетком XX века, * пронађу податке на историјској карти и протумаче их. | |
| Облик рада: | Фронтални, групни и индивидуални рад | |
| Наставне методе: | Монолошко-дијалошка , демонстративна и текстуална метода | |
| Наставна средства: | Уџбеник, табла, географска зидна карта света | |
| Међупредметне компетенције | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (10 минута):**  Наставник доноси прегледане тестове, дели их ученицима и образлаже оцене које су добили. Заједнички кратко анализирају резултате, дискутују, процењују шта им је било најтеже, а шта најлакше и упоређују очекиване оцене са оним које су добили на тесту.  Наставник најављује нову наставну тему и пише наслов наставне јединице на табли. Поставља питања ученицима:   * Колико траје епоха колонијализма? * Који савези великих сила су формирани крајем XIX и почетком XX века?   Ученици дају кратке одговоре.  **Главни део (30 минута):**  Наставник укратко објашњава каква је данас политичка ситуација у Азији и Африци, показује тај простор на географској карти света и наводи највеће државе. Указује да је ситуација на почетку XX века била другачија и да су велике силе доминирале овим континентима. Између војних савеза било је присутно велико ривалство и борба за колоније. Било је и локалних ратова, који су могли да прерасту у светски сукоб.  Какви су били међународни односи на почетку XX века, како су се велике силе сукобљавале, које су локалне кризе и ратови избијали и како су решени, ученици ће сами истражити и сазнати у лекцији.  Наставник пише тезе на табли:   * Карактеристике великих сила – В. Британија, Француска, Немачка, Русија, Аустроугарска * Сукоби великих сила у Азији * Сукоби великих сила у Африци * Кризе у Европи   Наставник дели ученике у 4 групе и свакој додељује по једну тезу. Задатак група је да користећи текст лекције на странама 152-157, у уџбенику, кратко запишу у свеске основне чињенице, кључне појмове и догађаје за додељену тезу. Наставник свакој групи даје додатна објашњења како да укратко запишу најважније.  Ученици у групама се договарају и пишу, наставник их обилази, контролише и додатно објашњава, по потреби.  Када заврше са радом представници група читају записано, а остали ученици слушају и бележе податке оних група које нису радили.  **Завршни део (5 минута):**  Наставник упућује ученике да погледају историјску карту *Колоније у Африци пред Први светски* *рат*, на страни 155 у уџбенику и поставља питања:   * Која европска држава је имала највеће поседе у Африци, а која најмање? * Пронађите на карти и прочитајте које је територије држала под својом влашћу свака од држава: Француска, Велика Британија, Шпанија, Португалија, Немачка, Италија и Белгија?   Ученици проналазе потребно на карти и јављају се да одговоре. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |