|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 66** | ОДЕЉЕЊЕ**:** | ДАТУМ**:** |
| Наставна тема: | ЕВРОПА, СВЕТ И СРБИЈА У ВЕЛИКОМ РАТУ | |
| Наставна јединица: | ЗАВРШЕТАК ПРВОГ СВЕТСКОГ РАТА У СРБИЈИ И ЦРНОЈ ГОРИ | |
| Тип часа: | Обрада | |
| Циљ часа: | Стицање знања о завршетку Првог светског рата у Србији и Црној Гори | |
| Очекивани исходи: | На крају часа ученици ће бити у стању да:   * објасне зашто је дошло до Топличког устанака, * тумаче и користе специфичне писане историјске извореовог периода – Крфску декларацију, * наведу значајне личности из националне историје и опишу њихову улогу и значај, * објасне ток стварања државе СХС, * наведу улогу и значај српске интелигенције у рату и стварању Краљевине СХС, * покажу на карти правце кретања Српске војске крајем рата. | |
| Облик рада: | Фронтални, групни и индивидуални рад | |
| Наставне методе: | Монолошко-дијалошка, текстуална и демонстративна метода | |
| Наставна средства: | Уџбеник, табла, зидна географска карта Европе | |
| Међупредметне компетенције | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник истиче циљ часа, пише наслов наставне јединице на табли и поставља следећа питања ученицима:   * Који су били ратни циљеви Србије дефинисани Нишком декларацијом 1914. године? * Због чега се српска војска повлачи преко Албаније?   Ученици одговарају јављајући се добровољно.  **Главни део (30 минута):**  Наставник кратко упознаје ученике са садржајем лекције и наглашава да су најважнији догађаји националне историје 1917. и 1918. године: Топлички устанак, Солунски процес, доношење Крфске декларације, пробој Солунског фронта, стварање државе Краљевине Срба, Хрвата и Словенаца, као и улогу српске интелигенције у процесу настанка државе.  Дели ученике у 4 групе и даје им следеће задатке:   1. група да запише у свеске најважније информације и чињенице о Топличком устанку, Солунском процесу и Крфској декларацији. 2. група да запише у свеске хронолошким редом како је текло ослобођење Србије и пробој Солунског фронта. 3. група да запише у свеске основне информације како је текло стварање Краљевине СХС. 4. група да запише у свеске имена и улогу српске интелигенције у Првом светском рату.   Свака група ученика може да користи и чита по један одељак лекције у уџбенику на странама 203-208 чије називе наставник пише на табли.  ИЗГЛЕД ТАБЛЕ:   * Србија 1917. године (1. група) * Ослобођење Србије (2. група) * Стварање нове државе (3. група) * Српска интелигенција у Првом светском рату (4. група)   Групе ученика раде на својим задацима, а наставник прати и контролише рад. Када заврше са радом позива представнике група да прочитају записано. Представници група читају редом почев од прве групе. Ученици осталих група бележе кратке податке које су записале групе.  Наставник показује на зидној географској карти Европе правце кретања српске војске приликом пробоја Солунског фронта, као и границе и територију коју је обухватала Краљевина СХС.  **Завршни део (10 минута):**  Наставник позива ученике да погледају одељак „Провери своје знање“ на страни 208 у уџбенику и усмено одговоре на питања. Ученици се јављају добровољно и један по један одговарају редом на питања.  Наставник подсећа ученике да код куће попуне табелу за Први светски рат догађајима из ове лекције и лексикон са новим личностима које су помињане и прегледа им оно што су до сада попунили у табелу и лексикон.  Наставник подсећа ученике да је за следећи час планирано утврђивање последње две лекције кроз квиз знања.  Наставник пушта песму ***Креће се лађа Француска***. Ученици слушају и коментаришу. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |